6.12.2022
ET
Euroopa Liidu Teataja
C 465/107 Teisipäev, 3. mai 2022
tähelepanu sellele, et samal ajal kaasneb tehisintellekti tehnoloogiatega oht vähendada inimmõju ja asendada inimeste autonoomia; rõhutab, et nii nendest eelistest kui ka riskidest tuleks juhinduda tehisintellekti reguleerimisel ja üldsuse teavitamisel;
296. rõhutab, et ELil on potentsiaali kujundada rahvusvahelist arutelu tehisintellekti üle ning töötada välja ülemaailmselt juhtivad ühised eeskirjad ja standardid, edendades inimkeskset, usaldusväärset ja kestlikku lähenemisviisi tehisintellektile, mis on täielikult kooskõlas põhiõigustega; rõhutab siiski, et võimalus konsolideerida selline Euroopa lähenemisviis tehisintellektile rahvusvahelisel areenil nõuab kiiret tegutsemist, mistõttu EL peab varsti kokku leppima ühises tehisintellekti strateegias ja õigusraamistikus; rõhutab, et rahvusvaheliste tehnoloogianormide ja -standardite kujundamine nõuab tihedamat koordineerimist ja koostööd sarnaselt meelestatud demokraatlike partneritega;
297. rõhutab, et praegu ei ole EL veel kaugeltki täitnud oma püüdlusi saada tehisintellekti valdkonnas ülemaailmsel tasandil konkurentsivõimeliseks; rõhutab sellega seoses ühtlustatud eeskirjade ja standardite, õiguskindluse ja võrdsete võimaluste tagamise tähtsust, et edendada tehisintellekti kasutuselevõttu ja innovatsiooni, sealhulgas kõrvaldades tarbetud haldustõkked idufirmade, VKEde ja kodanikuühiskonna jaoks; tunnistab, et sedavõrd ulatuslikud radikaalsed muutused mõjutavad ühiskonna eri osi erinevalt, ning rõhutab, et digiüleminekul tuleb täielikult austada põhiõigusi; kutsub komisjoni, liikmesriike ja parlamenti, sealhulgas selle asjaomaseid komisjone üles järgima ELi tehisintellekti tegevuskavas esitatud soovitusi;
298. nõuab tehisintellekti jaoks regulatiivset keskkonda, mis tagab tõhusa juhtimise ja põhiõiguste kaitse, hõlbustades samas igas suuruses osalejate konkurentsivõimelist juurdepääsu digiturgudele, et edendada innovatsiooni ja majanduskasvu kõigi hüvanguks; rõhutab, et konkurentsivõimeline, juurdepääsetav ja õiglane andmemajandus, mis põhineb ühistel standarditel, on tehisintellekti asjakohase arendamise ja treenimise eeltingimus; juhib sellega seoses tähelepanu turu kontsentratsiooni ohule andmepõhises majanduses, mis võib laieneda tehisintellektirakenduste majandusele;
299. järeldab, et edusammud ELi digieesmärkide saavutamisel sellistes valdkondades nagu tehisintellekt nõuavad palju suuremat integreerimist ja ühtlustamist digitaalsel ühtsel turul, et edendada piiriülest vahetust ja tagada, et kogu ELis kohaldatakse samu eeskirju ja standardeid; rõhutab sellega seoses, et ELi institutsioonid peavad võitlema turuvõimu kuritarvitamise vastu, et tagada võrdsed võimalused;
300.
järeldab, et võtta tuleb vajalikke meetmeid tagamaks, et digiüleminek edendab, mitte ei takista rohepööret; järeldab, et tehisintellektisüsteemid vajavad tugevat taristut ja ühenduvussuutlikkust; rõhutab, et rohelise kokkuleppega kooskõlas olev digitaristu on suunatud kõigile sektoritele ja väärtusahelatele ning peaks järgima ringmajanduse põhimõtteid; rõhutab, et tehisintellekt ei toimi siiski ilma digitaristu, sealhulgas lairibaühenduse, kiudoptilise võrgu, servasõlmede ja 5G nõuetekohase kasutuselevõtuta; rõhutab, kui oluline on leevendada suurenevat energiatarbimist ja ressursikasutust, et saavutada 2030. aastaks kliimaneutraalne digitaristu;
301. rõhutab, et tehisintellektiga kaasnev kiire tehnoloogiline areng mõjutab ka kõigi nende inimeste elatusvahendeid, kellel ei ole oskusi nende uute tehnoloogiatega piisavalt kiiresti kohaneda; märgib, et oskuste täiendamine ja ümberõpe võivad aidata lahendada paljusid sellest tulenevaid sotsiaal-majanduslikke probleeme, kuid rõhutab, et neid mõjusid tuleks käsitleda ka sotsiaalhoolekandesüsteemide, linna- ja maapiirkondade taristu ning demokraatlike protsesside kontekstis; järeldab, et tehisintellekti uuenduste kasutuselevõtu ja tehisintellektil põhinevate rakenduste omaksvõtu edendamiseks ning selleks, et kedagi ei jäetaks kõrvale, on vaja anda ELi kodanikele vahendid digioskuste omandamiseks; rõhutab, et digikirjaoskuse ja digivastupidavusvõime suurendamiseks peab IKT-l ning STEM-valdkonnal põhinev haridus algama varases etapis ning jääma ligipääsetavaks kõigis eluetappides; leiab, et äärmiselt olulised on algatused, mille eesmärk on luua tipptasemel tehisintellekti ökosüsteemid, meelitada tehisintellekti talente ELi ja võidelda ajude äravoolu vastu;
302. rõhutab, kui oluline on tegeleda tehisintellektist tulenevate põhiõigustega seotud probleemidega, võimaldades seeläbi tehisintellekti tõhusat kasutamist inimeste ja ühiskonna teenistuses ning ühise heaolu ja üldiste huvide taotlemisel; järeldab, et selleks, et suurendada kodanike usaldust tehisintellekti vastu, tuleb nende põhiõigusi kaitsta kõigis eluvaldkondades, sealhulgas seoses tehisintellekti kasutamisega avalikus sfääris ja töökohal; rõhutab eelkõige vajadust kajastada digiüleminekul naiste ja vähemuskogukondade õigusi, eesmärke ja huve; rõhutab, et avalikud teenused ja nende haldusstruktuurid peavad olema eeskujuks; rõhutab, et EL peab kiirendama tehisintellektil põhinevate süsteemide ja